Cuneiform Tablet CCT 3 46b (BM 113497)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma e-na-nu-um ù bu-bu-ra-num-ma a-šu-mì KÙ.BABBAR ša a-na i-dí-a-šùr ša a-šùr-i-mì-tí a-ḫu a-bi-kà ta-áp-qí-du a-na ḫu-lu-qá-e i-šé-e-kà um-ma šu-ut-ma lá ṭá-ḫu-a-ku ší-bi-kà a-ma-kam da-ni-in ki-ma KÙ.BABBAR a-na i-dí-a-šùr ta-áp-qí-du ù a-šu-mì AN.NA ša i-na a-ša-al iḫ-li-qú um-ma a-šùr-i-mì-tí-ma a-na-ku ú-lá ṭá-ḫu-a-ku AN.NA ša im-dí-lim-ma a-na a-wa-tim a-ni-a-tim a-šùr-i-mì-tí i-šé-e-kà i-ḫi-id-ma ṭé-em-kà lu ṣa-áb-ta-kum <gap>-nu ú LÀL ša bu-bu-ra-nim ma-ma-an lá tù-šar 2 TÚG ša en-na-nim iš-me-sú-en₆ na-ší